אלכסנדר גולובין

אלכסנדר סרגייביץ' גולובין (ברוסית: Александр Сергеевич Головин; נולד ב-30 במאי 1996 בקלטן שברוסיה) הוא כדורגלן רוסי, המשחק בעמדת הקשר בקבוצת מונקו מליגת העל הצרפתית ובנבחרת רוסיה. בשנת 2012 הגיע גולובין למחלקת הנוער של צסק"א מוסקבה, לאחר שגדל במחלקות הנוער של DYuSSh קלטן ושל מטאלורג נובוקוזנצק. ב-24 בספטמבר 2014 ערך גולובין את הופעת הבכורה שלו במועדון, כששיחק 88 דקות בניצחון 1–2 על חימיק דזרז'ינסק במסגרת הגביע הרוסי. ב-14 במרץ 2015 ערך גולובין את הופעת הבכורה שלו במועדון, כשהחליף את ביברס נאתכו בדקה ה-72 בניצחון 0–4 על מורדוביה סראנסק במסגרת המחזור ה-19 בליגה. עד לסוף העונה ערך גולובין 7 הופעות ליגה. בעונת 2015/2016, שהסתיימה באליפות של צסק"א מוסקבה, זכה גולובין לדקות משחק רבות יותר. ב-3 בנובמבר 2015 ערך גולובין את הופעת הבכורה שלו בליגת האלופות, כשנכנס כמחליף בדקה ה-75 בהפסד 0–1 למנצ'סטר יונייטד במסגרת המחזור הרביעי בשלב הבתים לעונת 2015/2016. ב-9 באפריל 2016 הבקיע גולובין את שער הבכורה שלו במועדון, שער בדקה ה-23 בניצחון 1–7 על מורדוביה סראנסק במסגרת המחזור ה-23 בליגה. ב-20 באפריל הבקיע גולובין צמד שערים בניצחון 1–3 על קרסנודאר במסגרת הגביע הרוסי. הוא ערך 17 הופעות ליגה בעונה זו. את עונת 2016/2017 החל גולובין כשחקן הרכב במועדון. ב-23 ביולי 2016 נכנס גולובין כמחליף בדקה ה-61 בהפסד 0–1 לזניט סנקט פטרבורג במסגרת הסופר קאפ הרוסי. בסיכום עונת 2017/2018 בליגת העל הרוסית בכדורגל הוכתר ל"תקוות השנה" בכדורגל הרוסי. ביולי 2018 עבר למונקו תמורת 30 מיליון דולרים והפך לשחקן הרוסי היקר ביותר. את הופעת הבכורה שלו בקבוצה ערך במשחק נגד נים, ב-21 בספטמבר 2018, שהסתיים בשוויון 1:1. את השער הבכורה שלו במדי מונקו הבקיע בהפסד קבוצתו לגנגאן במשחק חצי גמר הגביע הצרפתי. שער הבכורה שלו בליגה היה בניצחון קבוצתו על טולוז במשחק הליגה שהסתיים בתוצאה 2:1 ונערך ב-2 בפברואר 2019. בסיכום מחזור 23 בליגה הוא הוכתר לשחקן המצטיין של המחזור. ב-24 בספטמבר 2019 הבקיע 2 שערים בניצחון קבוצתו על ניס בתוצאה 1–3. בנובמבר 2019 הוכתר לשחקן החודש בליגת העל הצרפתית בכדורגל. ב־7 בפברואר 2021 הבקיע לראשונה בקריירה שלושער במשחק מול נים בניצחון 3:2, במחזור ה-24 בליגה 1. הרוסי בן ה-24 כבש לשער היריבה בדקות 3, 12 ו־62. גולובין זכה עם נבחרת רוסיה עד גיל 17 באליפות אירופה עד גיל 17 לשנת 2013, והשתתף איתה בגביע העולם עד גיל 17 באותה שנה. ב-7 ביוני 2015 ערך גולובין את הופעת הבכורה שלו בנבחרת רוסיה, כשהחליף את רומן שירוקוב בדקה ה-62 והבקיע את שער הבכורה שלו רבע שעה לאחר מכן בניצחון 2–4 על נבחרת בלארוס במשחק ידידות. גולובין היה חלק מסגל הנבחרת לטורניר יורו 2016, ושיחק בכל שלושת משחקי שלב הבתים, אותו לא עברה נבחרתו. גולובין נטל חלק פעיל מאוד בהרכב נבחרתו במונדיאל 2018 ובמשחק הפתיחה של המונדיאל כבש שער אחד ובישל שניים בניצחון 0–5 על ערב הסעודית. אישיים שחקן החודש בליגה הצרפתית: נובמבר 2019 קבוצתיים צסק"א מוסקבה אליפות רוסיה (1): 2015/2016 נבחרת רוסיה עד גיל 17 אליפות אירופה עד גיל 17 (1): 2013 מדיה וקבצים בנושא אלכסנדר גולובין בוויקישיתוף אלכסנדר גולובין, ביישום טלגרם אלכסנדר גולובין, ברשת החברתית אינסטגרם אלכסנדר גולובין, ברשת החברתית VK אלכסנדר גולובין, ערוץ באתר Twitch.tv אלכסנדר גולובין, באתר Transfermarkt אלכסנדר גולובין, באתר Soccerway אלכסנדר גולובין, באתר WorldFootball.net אלכסנדר גולובין, באתר National Football Teams אלכסנדר גולובין, באתר FootballDatabase.eu ליאור ברטל, ‏הכוכב הצעיר שיכול להחזיר את נבחרת רוסיה לימיה הגדולים, באתר דבר העובדים בארץ ישראל, 19 ביוני 2018 Головин станет самым дорогим российским игроком גולובין יטוס לבדיקות רפואיות במונאקו, באתר ‏מאקו‏, 25 ביולי 2018 יונייטד רוצה חיזוק להגנה: מגוויר ומינה מבוקשים, באתר ONE‏, 26 ביולי 2018 ‏אמבפה כבש, 0:2 לפ.ס.ז' על מארסיי. ליל בפסגה, שלושער לגולובין, באתר ספורט1, 7 בפברואר 2021